בס"ד
 
[bookmark: _qkx5s7d45mj4]הקדמה נחוצה
[bookmark: _mby6b62adg9]א. כותב הדברים אינו מתיימר להיות 'יודע כל'...
בנוסף, קשה עד בלתי אפשרי לקבוע דברים ברורים ונחרצים, כי פעמים רבות זה תלוי באופי האדם, וכשם שפרצופיהם כו'
אני רק מנסה בעז"ה להעלות כאן נקודות למחשבה, מתוך הידע שהצטבר אצלי במשך הזמן.
 
גם כמובן לא אוכל להקיף כאן את כל השאלות. אולי לאט לאט, במשך הזמן.
 
 
[bookmark: _lmfhdssdb8y1]ב. איני לוקח אחריות על הנכתב כאן. שלא יהיה שייך אח"כ טענה של 'בגללך' כו'. כל אחד אחראי על מה שהוא עושה.
 
מטרת הקובץ הזה היא, כי התברר שלא שייך להסביר לכל אחד ואחד בפרטות, וכך אולי ייחסך זמן ויהיה תועלת לעוד עורכים.
 
אפשר לפנות בשאלות הערות כו' ל a33107566@gmail.com
[נא לקחת בחשבון מראש שאין אפשרות להגיב לכל הודעה]
 
נ.ב. באופן כללי, אין לי כ"כ זמן להשקיע בעיצוב הדברים וסידורם בסדר נאות כו'. נא להתייחס לתוכן הדברים.
[bookmark: _4g030x910rts]תשובות לשאלות
כל פעם שכתוב 'לקוח', הכוונה לזה שמקבל את העבודה. זה יכול להיות מכון, מתווך, כו'. אנחנו אנשי המקצוע, שנותנים שירות ללקוחות.
כל פעם שכתוב עורך, הכוונה גם למבקר מגיה כו'. כל מה שצריך לעשות כדי שטסקט הספר יהיה מוכן לעימוד.
'עריכה תורנית' במשמעות שרגילים להשתמש בה כיום, פירושה: כל מה שנוגע לגבי ההחלטה מה יהיה כתוב בטקסט של הספר [לאפוקי עימוד, שזה צורת הדברים החיצונית].
שזה כולל הרבה עבודות, שברובם אינם עונים להגדרה המקורית של המילה 'עריכה'.
[bookmark: _2fhqu67rd64n]
[bookmark: _a9an7yomhkgc]סקירה קצרה על עולם העריכה התורנית.
באופן כללי אפשר לומר שעולם העריכה מחולק לשלשה חלקים. 1) לקוחות פרטיים 2) מכונים 3) מתווכים.
המכונים, בדרך כלל, אינם ממהרים לקבל עורכים חדשים [חוץ מעוז והדר, שם זה שונה].
הלקוחות הפרטיים - צריך ס"ד כדי להגיע אליהם…
למתווכים יש חלק נכבד מעולם העריכה.
בד"כ המתווך הוא גם אחראי אישית על העבודה. ולכן לוקח לעצמו חלק [לפעמים נכבד מאוד…] משכר העורך.
 
[bookmark: _2aeytqa1ljmi]למי מתאים לעבוד בזה ?
[אני יודע שלא נכון לעשות רווח לפני הסימן שאלה. התרגלתי…]
למי ש:
1) 	קיבל אישור מרבותיו לעבוד על מחשב ושיהיה לו כתובת אימייל,
יש לו סבלנות,
2) 	מוכן לציית למה שאומרים לו גם אם הוא סבור אחרת.
יש כ"כ הרבה סוגי עבודות בעולם העריכה, שכמעט כל מי שעומד בתנאים הנ"ל, יוכל למצוא עבודה.
אין צורך בידע מוקדם בוורד, אין צורך דווקא בידע תורני גדול.
[ראה להלן לגבי להפוך לעורך מקצועי יותר].
 
[bookmark: _ezhouqv90o18]איזה עבודות יש ?
קשה להקיף הכל, זה משתנה מספר לספר.
יש כתיבה ראשונית, עריכה לשונית, תמלול, פענוח כת"י, קיטוע, פיסוק, חיפוש מ"מ, ביקורת תוכן, הגהה לשונית, שיפוץ סופי, עריכת מפתחות. ועוד…
 
[bookmark: _wnikaowou9hs]איך לפנות ללקוח ?
כמה שיותר קצר וממוקד. בגוף המייל, לא לסמוך על קבצים מצורפים. הפניה צריכה לכלול:
·        שם מלא [אמיתי כמובן]
·        גיל
·        מס' טלפון
·        עיר מגורים
·        השתייכות קהילתית
·        כמה שעות יש לך לתת בחודש במיידי
·        כמה שנים אתה כבר בתחום
·        אם יש התמחות מיוחדת - לציינה. אם יש צפי שכר כדאי לציינה מיד כדי לחסוך זמן מיותר
·        אם יש לך משרה תורנית - לציין את זה.
 
[bookmark: _l17xddl9wx3e]הנה דוגמאות. שימו לב לחלוקת השורות.
[bookmark: _wj6fgiz0ins5]דוגמא 1
שלום וברכה.
קוראים לי הרב משה לוי, בן 50, חסיד פשעווארסק, תושב מסצ'וסטס.
לפנה"צ משמש כדיין בבית ההוראה 'נזר משה' כאן בעיר, בראשות הגאב"ד הרב אברהם כהן שליט"א [לשעבר גאב"ד בד"צ אגו"י].
אחה"צ מגיד שיעור בישיבת מחסה לשפנים פה, בראשות הגאב"ד הנ"ל.
מעונין להקדיש את שעות הערב לעבודה בתחום העריכה.
בדקתי ויש לי 100 שעות פנויות לחודש.
אני כותב ועורך כבר 15 שנה.
כתבתי וערכתי מתחילה ועד סוף, את הספרים: מטה לוי, חלק משה, אהבת דוד.
כולם נמצאים באוצר החכמה, על שמי.
התמחות מיוחדת בביקורת תוכן, בכל הנוגע לחו"מ. עם זאת, כרגע כל עבודה תתקבל בשמחה.
צפי שכר, לכה"פ 25$ לשעה.
אשמח ליצירת קשר במייל חוזר, או בנייד 0500000000. באין מענה אנא להשאיר תא קולי ואחזור אליכם.
 
[bookmark: _19gtvdvh6tfi]דוגמא 2
 
שלום.
קוראים לי משה כהן, חסיד ברסלב, תושב בית שמש, בן 25.
אברך כולל בשעות לפנה"צ.
מעוניין לעבוד בעריכה תורנית.
כל עבודה תתקבל בשמחה.
אין לי ניסיון בתחום.
מבטיח לעשות כל מה שאוכל כדי שתהיו מרוצים בעז"ה.
אשמח לעשות דוגמאות רלוונטיות מעבודות שיש כעת על הפרק. כמובן שמקובל עלי, שאם לא תהיה לכם תועלת מהדוגמא, לא תשלמו לי עליה כלל.
יש לי 130 שעות פנויות, מיידי.
אשמח לשמוע ממכם במייל חוזר או בנייד 0512132132132
 
נ.ב. יש הכותבים 'תתכן אפשרות ל 100 שעות'. וכדו'. לדעתי זה דברים בטלים. אין ללקוח זמן מיותר. תכתוב ברור, כמה שעות יש לך לתת.
 
אגב, כדאי שבמייל עצמו יופיע שם מלא ואמיתי. זה משדר אמון.
 מי שלא כתוב לו במייל שמו המלא, יראה לחתום בכל הודעה והודעה את שמו המלא.
 
[bookmark: _8gisxdkjhjj7]כמה לבקש ?
פגשתי שני מהלכים בזה, וכל אחד יעשה כנטיית ליבו.
 
[bookmark: _e8trl4uv1hzg]א - לאט אבל בטוח.
לא עומדים על המקח, לוקחים מה שיש, ובמשך הזמן מקבלים עוד ועוד הצעות עבודה, ואז מעלים לאט לאט. אם יש לי הצעת עבודה טובה שבדקתי אותה בסכום פלוני, אני יכול לדרוש יותר על הצעה אחרת, כי לא 'אני צריך אותו', 'הוא צריך אותי'.
 
[bookmark: _t3ptfzei5tkx]ב - לקיחת סיכון.
העורך קובע לעצמו איזה שכר הוא רוצה, וזה הוא דורש מכל אחד.
היתרון - שלפעמים זה הולך...
פגשתי הרבה מקרים שהעורך קיבל כמה שהוא ביקש, אבל כמובן צריך להיות מחוברים למציאות.
כשאני סבור ששעת עבודה שלי שווה סכום פלוני, איך זה יעזור לי, אם העולם עדיין לא הכיר בגדלותי...
מה עושים?
1.     קובעים זמן.
לדוג' - בחודש הקרוב, אני דורש 150.
אם אחרי חודש אין לי כלום – אני ארד ל 100, למשך חודש.
אם לא הולך - ארד ל 80.
וכן הלאה.
2.     עשר ההצעות הבאות, אדרוש 150, כו'.
3.      
לענ"ד, האפשרות השנייה מתאימה יותר למי שבאמת יש לו משהו ייחודי להציע.
 
[bookmark: _6q0xbjwdlmty]כמה שעות צריך להתחייב ?
אין כללים. ברור, שמתווך שמקבל 2 הצעות, אחת של עורך שמתחייב 100 שעות לחודש, ואחת של עורך שמתחייב 40, אין ספק את מי הוא יעדיף. הוא הרי רוצה דבר אחד - להשביע את רצון הלקוח שלו, כדי שהוא יבוא אליו שוב בפעם הבאה, וברור שהלקוח רוצה כמה שיותר מהר. כל אחד יתפלל לה' שיורהו הדרך הנכונה לו, ויתייעץ עם רבותיו, כמה להשקיע בהשתדלות לפרנסה.
 
[bookmark: _bs5x2jczrfyd]בענין שכר לפי הספק.
כמעט בכל המקרים שפגשתי [ופגשתי המון], כשהלקוח קבע את השכר לפי הספק, העורך יצא מופסד [ופעמים רבות אפילו לא היה מודע לכך כי לא עשה את החשבון כמה שעות בפועל לוקחת לו העבודה].
כשהעורך לוקח לפי הספק, יש לזכור להוסיף בערך רבע [וי"א שליש] על מס' השעות. היינו קובץ של 100 עמ', עשיתי עמ' 1 ולקח שעה [לדוג'], אזי לא אקח על כל הקובץ 10 אלש"ח, אלא 13 אלש"ח. כי הרבה פעמים בפועל זה לוקח יותר זמן, הן כי מתעייפים, הן כי אין את הרצון להרשים את הלקוח ולעבוד מהר, הן כי החומר בהמשך לפעמים יותר קשה מההתחלה.
[bookmark: _tvyga2f7pke]'אני רוצה לעבוד במכון מוכר כדי להיות בטוח שיהיה לי עבודה'.
1.     הכל ביד השי"ת, אין אדם בטוח בכלום.
2.     פעמים רבות מאוד אני מקבל מייל 'עבדתי במכון מוכר בפרויקט פלוני, כעת אין לי עבודה כי הפרויקט נסגר באמצע'. לעומת זה, יש כו"כ מכונים קטנים, שאינם רוצים ששמם יתפרסם, והם יציבים מאוד כבר שנים.
3.     עדיף להיות תקופה קצרה ללא עבודה, כדי להתפרנס בכבוד וברווח בשאר הזמן, מאשר לעבוד במקום מוכר, בשכר נמוך. [לדוג', נניח שעורך עובד 9 חודשים בשנה. עורך שמקבל 3 אלש"ח בחודש, מקבל בשנה 27 אלש"ח. עורך שחודשיים אין לו עבודה, ומקבל 5 אלש"ח לחודש, קיבל בשנה 35 אלש"ח].
4.     יש גם לקוחות פרטיים שאין להם לוגו ושם מסחרי וכדו', ולמעשה יש להם עבודות אחד אחרי השני.
 
 
[bookmark: _hl8hu4yysv02]האם לקבל עבודות מרגיזות / משעממות.
באופן כללי, כדי להגיע לעבודות תורניות ומעניינות, צריך להסכים לעבוד בכל דבר [עי' בקטע 'עצות לעורך' אות ג]. עם זאת, יש גבול לחובת ההשתדלות, ולא חייבים להסכים ממש לכל דבר….
יצויין, שיש כאלו שהשכר פחות חשוב להם, ואם לא יהיה להם משהו מעניין או משהו שהם מאמינים בו, הם פשוט לא יעבדו. כ"א לומד את עצמו במשך הזמן.
 
[bookmark: _jbm2i77mhick]למה בעזרה שאני נותן לעורכים אני מתייחס רק לשכר השעתי, ולא לשכר החודשי.
בד"כ השכר השעתי משפיע על השכר החודשי… בודאי שהנפק"מ הוא כמה העורך מקבל לחודש. אלא מאי, כשאני עומד בקשר לזמן קצר עם עורך, אין לי את הזמן לבדוק איתו כמה הוא מתקדם בשכר חודשי. אבל בהחלט עורך שרוצה להתקדם כדאי לו לכתוב לעצמו כמה הוא מקבל כל חודש, ולראות מה קורה ואיך הוא יכול לעזור לעצמו. מי שרוצה עזרה אשמח לעזור לו בל"נ גם בזה בס"ד ממה שהצטבר אצלי במשך הזמן.
 
[bookmark: _bvdtxqn1cii0]למה איני מפרסם לרבים את רשימת הלקוחות שיש לי?
כי הניסיון לימד, שכשאשר לקוח מקבל הצפה של פניות, הוא 'ננעל', וזה חב לאחריני. לכן אני רוצה קודם לבדוק האם אכן זה מה שהעורך צריך כרגע, כתובות מייל של לקוחות.
 
[bookmark: _god50tspjeya]'אני אוהב לעבוד לאט וביסודיות. האם להכריח את עצמי לעבוד מהר כי זה מה שהלקוח רוצה, או לעמוד על שלי ולקוות שאמצא לקוחות שאוהבים יסודיות' ?
כמו בהרבה דברים, אין תשובה חד משמעית. זה מאוד תלוי באופי של האדם. יש מי שאם לא יהיה לו סיפוק מהעבודה הוא לא יעבוד בכלל, או יעבוד בעצלתיים כי לא יהיה לו מזה שום סיפוק, ויש מי שיכול להרגיל את עצמו לקצת פחות פרפקציוניסטית [שאיפה לשלימות], ולהרגיש עם זה בנוח, או שיש לו סיפוק מהשכר שהוא מביא הביתה.
עצה פרקטית לגבי איטיות [מתאימה לחלק מהעבודות]: להקציב איזה שהוא זמן, נניח 10 דקות, לכל עמוד. אחרי שנגמר הזמן, ממשיכים הלאה, לא משנה כמה תיקונים והוספות יש עוד לעשות בעמוד הזה. [עי' היטב לגבי זה בענין: העורך צריך להסיר מעליו אחריות אישית כו'. הנקודה היא שהלקוח מעדיף שיהיה עמודים פחות מתוקנים, אם זה יעזור לעורך לסיים בסופו של דבר יותר מהר]. 
 
 
[bookmark: _765hipvcqi6k]שאלה נפוצה: 'כמה שווה שעת עבודה על ספר פלוני'?
 התשובה לענ"ד: תלוי איזו עבודה אחרת יש לך כעת.
אם יש לך כרגע על הפרק הצעה שבדקת אותה והיא מתאימה לך, [או אפשרות להגדיל את השעות בעבודה בה אתה עובד כבר], ששם אתה מקבל 130 לשעה, אז גם אם העבודה היא הדבר הכי פשוט שיש, למה שתסכים בפחות.
ואם כרגע אין לך משהו מעשי, אז אינך יכול כ"כ לעמוד על המקח.
כמובן אפשר לנסות.
עי' לעיל 'כמה לבקש'.
[bookmark: _qpyehxbyij7x]האם אפשר לפרנס משפחה מעריכה תורנית ?
כן. אם: א. מתפללים לסייעתא דשמיא, ב. משקיעים בזה הרבה שעות, ג. עושים מאמץ שהשוק יכיר אותך, ד. משתדלים כל הזמן להיות עורך מקצועי יותר, ה. לוקחים בחשבון שהרבה פעמים לוקח זמן עד שהשכר עולה.

[bookmark: _bv7nbscxqror]למה לי להשקיע כ"כ הרבה זמן בדוגמא, כשזה רק ספק אם אתקבל ?
כי כמו שבכל מקצוע אחר אתה משלם על קורס ומשקיע זמן וכסף וכו', למרות שלא הבטיחו לך עבודה בתחום. כי ככה זה הולך. אז גם כאן, זה הדרך למצוא עבודה. לעשות עוד דוגמא ועוד דוגמא. אין דרך אחרת. זה משתלם בסופו של דבר. 
[bookmark: _n81po7yjsa2a]עצות לעורך [גם בענין העלאת השכר], בעז"ה
[כבר התחלתי לכתוב בזה בקבוצה, אלא שכאן זה בנוסח חיובי].
סדר הדברים אינו דייקא כ"כ תמיד.
הרבה מהדברים כאן נכתבו בעקבות שיחות עם לקוחות, והשאר בעקבות שיחות עם עורכים.
 
[bookmark: _g3ao7fxdzcwr]קודם כל, באמצע הכל, ואחרי הכל, לזכור שהכל ביד ה'.
 
[bookmark: _uylqwqd11fyr]העורך צריך להבין שרוב העבודות בעריכה תורנית אינם לימוד תורה. עורך שרוצה להישאר בלימוד, עליו לקחת בחשבון שע"פ הטבע זה יקשה עליו למצוא עבודה, ויקשה עליו להעלות את שכרו.
כמובן שיתכן מאוד שזה משתלם בסופו של דבר, כי מי שיושב ולומד יש לו ס"ד למעלה מדרך הטבע, אבל זה כמובן לא התחום שלי לפסוק לאחר האם וכמה לעזוב את הכולל. רק מסביר את הכללים כפי שאני מבין אותם.
 
       א.        כדאי מאוד להגדיל ראש, לקפוץ למים, ולעשות גם עבודות מסוג שלא עשית עד היום.
כמה סיבות בדבר.
-        מתווך עבודה יעדיף בד"כ להכניס לצוות שלו מישהו שמוכן לעזור לו 'לסתום חורים' במה שצריך. [כמובן אינך אמור להיות מוכשר בהכל, אבל אתה כן אמור - מבחינת המתווך - להיות מוכן להשתדל לעשות כל מה שביכולתך].
-        הרבה פעמים העורך עצמו מופתע לראות שהוא מוכשר בתחומים שלא ידע עליהם בכלל. פשוט כי לא ניסה.
 
[bookmark: _z10dawpg0vnu]-        לשים לב לא להסכים, עד כמה ששייך, להתחייבויות לטווח ארוך. אחרי שסיכמת עם הלקוח, אינך יכול לדרוש העלאת שכר, ולפעמים אתה תקוע עם עבודה שאינך אוהב, [מה שגורם לפעמים להרבה שעות ללכת לריק, כי אתה מחפש תירוצים - בתת מודע  - שלא לעבוד…].גם בזה יש לשים לב לא ללכת 'ראש בקיר'. הכל לפי הענין.
 
        ב.       כדאי תמיד לפני כל פעולה, להתייעץ עם עורך ותיק יותר.
[יש כאלו שכדאי להם להתייעץ לפני כל תשובה שהם עונים ללקוח. אלו הפועלים מתוך רגש].
גם כי יש לו יותר ניסיון, וגם פשוט כי אין לו את האמוציות שלך … הוא רואה את הדברים בצורה מפוכחת.
 
        ג.        להגיב למיילים מהלקוח כמה שיותר מהר.
אין צורך להיות מחובר למייל כל היום, וגם לא מומלץ, אבל אם אינך מחובר למייל, תעדכן את הלקוח: 'אין לי מייל על המחשב, אחת ליום בשעות הערב אני פותח את המייל'. אם הלקוח מתעקש שהוא צריך זמינות מיידית, אפשר להתחבר לוירטואל מייל, ולהגדיר [או לבקש מהם להגדיר] שרק ההודעות מהמייל של אותו לקוח יצנתקו לך. או לחילופין לפתוח מייל חדש שרק ללקוח יהיה אותו, ולחבר אותו לוירטואל.
קיבלת עבודה ואינך יכול כעת לעשות אותה ? תגיב. 'קיבלתי, אוכל להתחיל בעז"ה ב … להערכתי זה יהיה מוכן בערך ב ….'
נתקעת באמצע העבודה ואינך יכול להמשיך ? תעדכן מיידית.
אמרת ללקוח שלהשערתך העבודה תיקח שבוע ובפועל עבר כבר שבוע והספקת רק חצי ? תעדכן מיד.
 
[bookmark: _7f4riwcq6snc]        ד.       אמון בלקוח.
כו"כ מקרים פגשתי שהלקוח איחר קצת בתשלום השכר, והעורך מיהר לאיים עליו כו' כו'. הוא אולי קיבל את שכרו יותר מהר, אבל הוא 'נשרף' לעתיד.
כו"כ מקרים פגשתי שלא היה נעים ללקוח להסביר את עצמו, אבל הוא זוכר ומתכונן לשלם בהקדם [איני מצדיק התנהגות זו, רק מעיר, שכדאי להיות חכם ולא רק להיות צודק].
 
       ה.       לפני תחילת העבודה, לברר אצל עורכים אחרים, האם מישהו קיבל מאותו לקוח עבודה לאחרונה. כיצד התרשם, האם קיבלת את שכרו בזמן, וכדו'. (להזהר לא לקבל לשה"ר)
 
         ו.        להתנתק מהרשת כמה שיותר.
הכי טוב, שלא יהיה לעורך בכלל מייל על המחשב, ולהשתמש בחדרי מחשבים [כמובן כ"א יעשה כהוראת רבותיו בזה]. או להגדיר את המייל שיפעל רק בשעות מסויימות.
מניסיון שלי ושל רבים, א"א  לתאר כמה ישוב הדעת יש, וכמה שעות פנויות מתווספות, כשעושים כך.
גם מי שקשה לו להתנתק מהמייל, לכה"פ להשתדל כמה שיותר להתנתק מהרשת [הכשרה כמובן].
זה 'צורכי פרנסה' אמיתיים…
 
        ז.        העורך צריך להסיר מעליו אחריות אישית במה שנכתב בספר. כ"א ישאל את רבותיו, מה שידוע לי הוא שהאחראי כלפי שמיא זה הלקוח, העורך צריך רק לעשות את רצון הלקוח.
 
       ח.       לעמוד מאחורי המילה שלך. לתאם ציפיות.
אם אמרת ללקוח שאתה זריז, תוודא איתו מה הציפיות שלו, ותעשה הכל כדי לעמוד בהם. [או לעדכן במקרה שא"א, כנ"ל].
 
       ט.       להיות תמיד בעמדה של 'איך אני נהיה מקצועי יותר'.
צריך להבין שהשוק נהיה עמוס יותר ויותר בעורכים המחפשים עבודה, ולכן עורך צריך תמיד לחפש איך להתמקצע יותר.
כדאי מאוד לשבת מפעם לפעם ליד עורך אחר, שיראה איך אתה עובד בפועל, והוא יתן לך הצעות ייעול [טיפים].
חיפשת משהו באוצה"ח ולא מצאת ? אל תשאל חברים מה המקור. תשאל 'איך מחפשים כזה דבר'. ככה תדע להבא.
אין ענין לשנן בע"פ את כל קיצורי הדרך שיש בוורד, ואת כל מה שיש לג'ימייל להציע. אבל אם אתה פוגש משהו שיכול להיות לך לתועלת, אל תפחד ואל תתעצל לברר מה זה.
 
         י.        נקודה חשובה מאוד, שהרבה נופלים בה.
אל תצפה מהלקוח שיסביר לך בפרוטרוט מה צריך לעשות.
תעשה מה שנראה לך שצריך.
אפשר לעצור אחרי שהתקדמת קצת, לשלוח, ולכתוב: 'מצו"ב מה שהספקתי בינתיים, אם יש הערות - אשמח לקבל, בינתיים ממשיך'. [זה חשוב הסיום: בינתיים ממשיך].
הרוצה להחמיר ע"ע, יכול לערוך את תחילת החומר בשני אופנים, לשלוח את שניהם, ולהסביר: 'אופן א לקח כך וכך זמן, אופן ב לקח כך וכך זמן. ממשיך בינתיים באופן א' [לבחור את האופן שלוקח הכי קצת זמן!!]
 
       יא.      להשקיע גם בלקוח שיש לו כרגע לתת רק עבודה של קצת שעות.
מסיבה פשוטה: אינך יודע איזה עוד עבודות יש לו לתת. אינך יודע את מי הוא מכיר, ולמי הוא ימליץ עליך. זו דריסת הרגל שלך בשוק.
 
       יב.      לאזור אומץ, לפרסם אצל חברים [או בקבוצה] עבודות שלך, ולכתוב 'אשמח לביקורת'.
 
       יג.       נקודה כללית שיש להבין.
לצערינו, בד"כ [אני מדגיש - לא תמיד, אבל כמעט תמיד], מה שהלקוח צריך זה שהעבודה תהיה מוכנה מהר, ושזה יהיה מרשים. התוכן, הדיוק, האיכות - פחות חשוב.
גם אם הלקוח כותב שהוא צריך עבודה באיכות גבוהה כו' כו', הרבה פעמים הוא מצפה שתבין לבד את מה שלא מתאים לו לכתוב: שהעיקר שיהיה מרשים, ומהר, ומהר, ומרשים.
המעלה של עורך טוב היא, שתוך כדי עבודה מהירה, הוא מספיק משהו…
[עי' לעיל אות יג. אם שולחים קצת ללקוח, אפשר להריח לפי התגובה מה הוא רוצה. אם התגובה היא: אני צריך יותר הספק, אז מעניין אותו בעיקר המהירות, גם אם היא על חשבון האיכות.
עי' גם באות ח. אפשר לברר את זה לפני תחילת העבודה].
[קשה לכתוב את זה, אבל סו"ס צריך לדעת את זה. הרבה עורכים נופלים במקום הזה, שהשקיעו זמן רב ויקר, והמתווך מתפוצץ: למה עדיין לא סיימת?]
עי' בזה לעיל ב'תשובות לשאלות'.

יד. 
'כשם שפרצופיהם אינם שווים' כו'. כמעט ואין כללים נוקשים ואחידים בעולם העריכה. הכלל הגדול הוא להשתדל להיצמד למה שביקש הלקוח, ולשים בצד את הכללים שלמדת במכונים אחרים, חשובים ככל שיהיו. [עי' לגבי זה לעיל אות י' !!!]

[bookmark: _eo5dwn6wgxbv]בקשות אישיות לתיווך:
העזרה כוללת זכות קדימה בקבלת הצעות עבודה, ליווי אישי והדרכה.
למען הסר ספק - קבוצה זו מסתיימת בט"ו בשבט, לא משנה מתי הצטרפתם.

נפתחה ההרשמה לקבוצה השניה. העלות 200 ש"ח. 
היות והשאלות בקשר לזה חוזרות על עצמן, אענה כאן.
[להחברים בהכתב והמכתב, אפשר לשאול שם עלי, ולבקש לענות באישי. לשאינם חברים - מומלץ מאוד למי שרוצה להתקדם בעריכה]. 
מה עושים בקבוצה - כל מה שאפשר כדי להתקדם בעריכה. מנסחים ביחד פניה ללקוח, יוצרים קשר עם מכונים, מתייעצים על כל צעד ושעל מה ואיך לעשות, ועוד ועוד. 
'לכמה זמן אתה מסדר לי עבודה' - אין לי שק עם עבודות פנויות. ה'שוק' מוצף מאוד, וצריך להזיע הרבה כדי להתברג [ולהתפלל הרבה לסיעתא דשמיא]. כמה שתשקיע יותר - כך בעז"ה תתקדם יותר.
מה יש מט"ו בשבט עד פורים - זה הזמן שהקבוצה תפעל. מי שישקיע ברצינות כבר מההתחלה, בלי נדר אמשיך איתו גם אחרי פורים. בלי התחייבות. 
אני רוצה לעסוק יותר בנושא מסוג פלוני - כמדומה שכבר כתבתי ע"ז לעיל באריכות. הנקודה בקיצור היא, שכדי שתקבל את העבודות האלו, אתה צריך שהמכונים / המתווכים [בקיצור-הלקוחות] יכירו אותך, וכדי שהם יכירו אותך, אתה צריך לתת להם סיבה למה לבחור בך על פני עשרות הצעות אחרות, וברגע שאתה מציב תנאים, אתה נותן להם סיבה למה לא לבחור בך. עכ"פ, בין אם אתה מסכים לזה ובין אם לא, אני בקבוצה זו רוצה לעזור לאלו שאני לא רואה סיבה שהם לא יתקדמו. אצל עורך כזה, אני כבר על הרגע הראשון מזהה את הסיבה בגללה לדעתי הוא לא מתקדם. [ברור שאני מאמין שהכל בידי שמים וא"א לדעת שום דבר מה יהיה. אני מדבר מנקודת מבט של 'דרך הטבע']. לכן למעשה איני מקבל לקבוצה מי שלא מקובל עליו לעבוד בכל עבודה שהיא. כמובן שבעז"ה בהמשך כשהעורך כבר מוכר בכמה מקומות [ואפילו רק במקום אחד] יש לו את הבחירה במה לעבוד. גם ע"ז כמדומה שכתבתי כבר, ששינוי גדול ומהותי יש בין מכונים גדולים לבין מתווכים, שהמתווך ישתדל ויחפש עד כמה שאפשר להתאים את העבודה לעורך, ולכן ישאל את העורך על כל עבודה האם הוא מעוניין בה.  חשוב לחדד את הנקודה - רוב העבודות אינם כתיבה עצמית, ובכלל אינם לימוד. צר לי לאכזב…
[bookmark: _98b9zw2m1y9g]בקשת עזרה אישית:
כאמור כרגע אני ממוקד בעזרה ל'קבוצת השישים' הנ"ל, 
לכן אין לי זמן לענות במייל לשאלות אחרות.
בטלפון יותר קל לי לפעמים, אפשר לנסות. 0548549383
בעיקרון לא אכפת לי להיפגש [אני גר בביתר], אבל חשוב לי להבהיר, שאני מוכן להקדיש זמן רק עבור מה שרלוונטי הרגע.
נכון לעכשיו איני לוקח כסף על פגישות איתי. אבל למען ההגינות, נא עיינו היטב בכל הנ"ל, לפני שאתם מתקשרים ומבקשים פגישה. 

כמדומה שכבר כתבתי זאת, אבל מדגיש שוב:
קבוצת השישים מיועדת רק למי שמתחייב על לפחות 80 שעות עבודה בחודש.

היות ושאלו שוב, אסביר שוב.
אין לי עבודה מסוימת להציע. יש לי הרבה מידע על מכונים ועל עבודות פנויות, וגם הרבה מידע וניסיון להבין למה עורך לא מתקדם ואיך לעזור לו, ובכלל להתנהל נכון בכל הסיפור הזה. 
אני רוצה לעזור לכל מי שמוכן לעבוד ב 70 לשעה. יש הרבה שלא מוכנים לעבוד ב 70 לשעה, וזה מצוין. אני כרגע ממוקד בלעזור לאלו שצריכים עזרה יותר בדחיפות. עורך שלא מוכן לעבוד ב 70 לשעה, זה אומר שמצבו טוב. ואם מצבו אינו טוב ויש לו דרישות שכר לא מציאותיות - אז אין לי איך לעזור לו.
מקווה שכעת יותר ברור. 

אני רוצה להסביר משהו [למרות שחלק מהדברים התבארו כבר לעיל].
יש כמה סיבות שבגללם עורך לא מתקדם [כמובן חוץ מהחלק הרוחני].
· אינו מסכים לעבוד בכל עבודה.
· דרישת שכר לא מחוברת למציאות.
· חוסר התאמה למקצוע [נדיר]
· א"י להפריד בין רגש לבין עבודה
· פרפקציוניסטיות
· [יש עוד, אבל הזמן קצר כו'. בעז"ה אמשיך בהזדמנות].
עכ"פ, עורך שרוצה להתקדם, הדבר הראשון זה לבדוק האם הוא לא נמצא באחד מאלו. 
